Document ID: 32003R1577

Ir-Regolament tal-Kummissjoni Nru 1577/2003
tat-8 ta’ Settembru 2003
li jidderoga mir Regolament tal-Kunsill (KE) Nru 1251/1999 dwar il-pagamenti ta’ certi zoni ta’ uċuh tar-raba maħrut u pagamenti li huma mwarrba ghas-sena tas-suq 2003/04 ghall-produtturi ta’ certi regjuni fi ħdan il-Komunità.
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabillixxi il-Komunitajiet Ewropej,
Wara li kkunsidrat ir-Regolament tal-Kunsill (KE) Nru 1251/1999 tas-17 ta’ Mejju 1999 li jistabilixxi sistema ta’ appoġġ għall-produtturi ta’ ċerti wċuh tar-raba maħrut [1], kif gie l-aħħar emendat mir-Regolament (KE) Nru 1038/2001 [2], u b’mod partikolari ir-raba’ inċiż tat-tieni paragrafu ta’ L-Artikolu 9 tieghu,
Billi:
(1) L-Artikolu 8(1) tar-Regolament (KE) Nru 1251/1999 jipprovdi li pagamenti taż-żona għandhom jigu magħmula mis-16 ta’ Novembru wara l-uħida tar-raba’.
(2) Certu reġjuni tal-Komunità ġew affettwati b’mod ħażin minħabba t-temp estrem ta’ l-2003, li rriżulta f’produzzjoni baxxa hafna.
(3) ¬ertu produtturi huma għahekk qed jesperjenzaw diffikultajiet finanzjarment kiefra.
(4) Fid-dawl ta’ din is-sitwazzjoni f’ċertu regjni tal-Komunità u s-sitwazzjoni dwar il-budget, l-Istati Membri ikkonċernati għandhom ikunu awtorizzati li jagħmlu, mis-16 ta’ Ottubru 2003 il’quddiem u soġġett għall-limitu ta’ 50 %, pagamenti taż-żona bil-quddiem ghall-uċuh tar-raba maħrut u pagamenti bil-quddiem li huma mwarrba għas-sena tas-suq kummerċjali 2003/04.
(5) Fid-dawl tan-natura urgenti li ghandhom jiġu addottati, dispożizzjonijiet għandhom jittieħdu sabiex dan ir-Regolament jidħol fis-seħħ immedjatament.
(6) Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
1. Permezz ta’ deroga mill-Artikolu 8(1) tar-Regolament (KE) Nru 1251/1999, ħlas bil-quddiem għar-rigward tas-sena tas-suq 2003/04 sa 50 % minn tal-pagamenti taż-żona għall-uċuh tar-raba maħrut u sa 50 % minn tal-pagamenti li ġew imwarrba jistgħu isiru mis-16 t’Ottubru 2003 għall-prodotturi fi ħdan l-Istati Membri jew regjuni mniżżlia fl-Anness.
2. Il-pagament bil-quddiem previst fl-ewwel paragrafu jista’ jsir biss fejn, fid-data tal-pagament, il-produttur ikkonċernat huwa ssabbilit bħala eliġibbli.
3. Waqt l-ikkalkular tal-pagament taż-żona finali għall-produtturi li jirċievu bil-quddiem kif previst fil-paragrafu 1 ta’ dan l-Artiklolu, l-awtorità lokali kompetenti għandha tieħu kont ta’:
(a) kwalunqwe riduzzjoni fiż-żona eliġibbli tal-produttur;
(b) ħlas bil-quddiem skond dan ir-Regolament.
Artikolu 2
Dan ir-Regolament għandu jidħol fis-seħħ fil-ġurnata ta’ wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, It-8 Settembru 2003.

Labels: 15
19
6